**Szabálykönyv 2017 – fontosabb változások**

1. Hozzáállás
   1. zsűrinek/rendező szervezetnek több jogkör
   2. amit lehet, azt játsszanak le!
2. L1: a kártyák háta ugyanolyan, eleje lehet szimmetrikus.
3. L7: tokot az asztal közepén kell hagyni.
4. L11: ha a vétlen vonal a helyreigazítás előtt valamit csinál, és előnyhöz jut azáltal, hogy az ellenfél nem tudta a helyreigazítást, akkor csak ennek a félnek az eredményét módosítjuk, a másik megtartja az asztalnál elért eredményt.
5. L12
   1. kikerült vétlennek a legjobb valószínű, vétkesnek a legrosszabb elképzelhető, helyette a súlyozott eredmények vagy A+/A- felé terel a szabály
   2. csak „rendkívül súlyos hiba”, vagy „olyan hazárdjáték, amelynek sikertelensége esetén a vétlen fél helyreigazítást remélhetne” esetén nem járt kártérítés a vétlen félnek a kár azon részéért, amelyet ő maga okozott.
6. L13 – helytelen számú lap
   1. Ha nem volt licit 🡪 Ha meg is látta valaki egy másik játékos egy lapját, akkor is lejátszatjuk – és aztán eldöntjük, hogy a kapott értesülés befolyásolta-e a játékot.
   2. Ha volt licit 🡪 ha a licit kiigazítása nélkül lejátszható, akkor ugyanez.
7. L15: helytelen tok vagy lap
   1. helytelen tokból kivett lap esetén ha a partner nem licitált még, akkor lejátszható (de 16C a visszavont licitekre!), ha licitált, akkor A-/A+
   2. ha helytelen leosztást kezdtek el lejátszani, és még egyik se játszotta előtte, le kell velük játszatni!
8. L16 – kb. maradt, de jobban van megfogalmazva.
9. L20 – nem szabad olyan kérdést feltenni, amelynek egyetlen célja, hogy helytelen választ adjon az ellenfél.
10. L23 – teljesen új és más (az itt lévő Tudatos lehetséges károkozás átment a 72C-be). Bevezetik a *Hasonló értelmű licit* fogalmát. Ez mindenféle visszavont licit (például soron kívüli vagy elégtelen licit után) helyetti olyan licit, aminek:
    1. ugyanaz vagy hasonló az értelme
    2. jelentése a visszavont licit részhalmazát tartalmazza
    3. ugyanaz a célja (pl.: relé, stayman, transzfer) mint a visszavont licitnek.

Ha ilyen licitet adnak le a visszavont helyett, akkor nincs további bünti. De ha a visszavont licit miatt segítséget kapott a vétlen vonal, és emiatt ért el jobb eredményt, akkor módosítjuk az eredményt (például ha olyan kézbe került miatta a normális felvétel, ahonnan nem buktatható, míg a normális licittel a bukós oldalról vették volna fel)!

1. L25 – jobban szét van választva a nem szándékos és a szándékos licit, és jobban definiálva is van, hogy mi a nem szándékos.
2. L26 – hívási büntetések megváltoztak! Visszavont licit esetén:
   1. ha ezt hasonló értelmű licittel helyettesítették, nincs bünti,
   2. ha nem, akkor a felvevő megtilthatja egy olyan szín hívását, amit a vétkes játékos a szabályos licitben nem nevezett meg (igen, bármelyikét).
3. L30 – soron kívüli passz. Sokkal kevesebb a kényszerített passz, és L23 is alkalmazható.
4. L31 – soron kívüli bemondás. Ugyanaz.
5. L32 – soron kívüli kontra/rekontra. Ugyanaz.
6. L40 – lehet büntetni a - sorozatos - téves felvilágosítást.
7. L43 – asztal jogai. Ha az asztal megsérti a korlátozásait, és felhívja a figyelmet egy szabálytalanságra, akkor csak a vétkes fél számára van helyreigazítás.
8. L45 – kijátszások. Jobban van megfogalmazva. Továbbá ha az asztal tévesen kijátszik egy lapot, és későn veszik észre (mindkét vonal kijátszott már a következő ütéshez), akkor meg kell nézni, hogy ki követett el színvétést.
9. L50 – büntetőlap. A büntetőlapból származó jogos és jogosulatlan információk: jogos minden, ameddig az asztalon van, de ha visszatették, csak a felvevőnek jogos. Ha már kijátszották, a keletkezésének körülményeiből származó információ csak a vétlen vonalnak jogos.
10. L53 – soron kívüli hívás. A 13. ütésben nem fogadható el.
11. L57 – idő előtti kijátszás/hívás. Eddig: legnagyobb/legkisebb/megtilt, mostantól: legnagyobb/legkisebb/megtilt/előír.
12. L62 – színvétés. Ha mindkét vonal színt vét ugyanabban az ütésben, és csak az egyik jóvátehetetlen, akkor mindkettő jóvátehető.
13. L64 – színvétés. Automatikus – nem automatikus ütésátadás + 64C.
14. L67 – hibás ütés. Ha egy lapot kétszer játszottak ki – módosított eredmény (A+/A-).
15. L68 – terítés. Ha a nem-terítő fél kezdeményezésér a játék folytatódik, és ebben mind a négy játékos egyetért, akkor ám legyen. Nem volt terítés.
16. L72. Ide került a volt 23-mas, a 72C-be.
17. L73 – lehet büntetést adni jogosulatlan információ felhasználásáért.
18. L75 – téves felvilágosítás – licittévesztés. Végre nem a hülye példa van benne, hanem leírják rendesen, hogy mi a licittévesztés meg a téves felvilágosítás közti különbség. Fontos változás, hogy ha a TD azt állapítja meg, hogy a leadott licitnek nincs megállapodott jelentése, akkor az az információ jár az ellenfélnek, hogy nincs megállapodás, nem a licit jelentése a másik ellenfél szerint!
19. L79 – elnyert ütések. Ha vita van, oldjuk meg. Ha utána jönnek, csak akkor változtathatunk, ha meggyőződtünk arról, hogy ez volt az asztalnál elért eredmény (ha nem, akkor helyben hagyjuk a beírtat, vagy mindenkinek a rosszabb). Eredmény még a határidőn túl is javítható, ha a TD és a versenyrendező mindkettő meggyőződött arról, hogy a rögzített eredmény hibás.
20. L86 – csapatverseny. Le nem játszott leosztás(ok) esetén:
    1. egy leosztás: ha a vétlen félnek kedvező, nem A+/A-, hanem megállapított
    2. több leosztás:
       1. egyik se hibás: helyettesítő leosztás(ok) vagy A+/A+
       2. csak az egyik hibás: vétlen félnek A+ és a megállapított eredmény közül a jobb, vétkesnek ellentettje
       3. mindkét fél hibás: A-/A-.
    3. De a rendező szervezet mást is előírhat több törölt leosztás esetén.

**L12 – példák**

Akkor módosítunk eredményt, ha:

* történt szabálytalanság, és
* a vétlen felet kár érte, és
* a kettő között van összefüggés.

Azonban ha a vétlen fél egy rendkívül súlyos hiba elkövetésével vagy olyan hazárdjátékkal, aminek sikertelensége esetén helyreigazítást remélhetne, hozzájárult a saját kárához, akkor a kár ezen részéért nem kaphat kártérítést (de az ellenfél ettől még a saját szabálytalansága miatt járó eredményt kapja).

Egy példa: általános mansban ÉD pikket licitálgat, KNy kőrt. Észak 4 pikkjére kelet sokat gondolkodik, majd passzol, nyugat kimegy 5 kőrbe. Úgy gondoljuk, hogy kelet jogosulatlan információt adott, nyugat ezt felhasználta, és az 5 kőr licitnek van alternatívája – ha tehát ÉD-et kár éri, KNy-nak mindenképpen a 4 pikkben várható eredményt kell megítélni. Ha a másik asztalon 4pikk = lett, ez nekik 0 IMP (tegyük fel, hogy a 4pikk mindig megvan.) De mit kapjon ÉD a különböző esetekben?

1. Észak kontrázik, a felvétel meglesz…
   1. …mert benne is volt mindig is. Észak kontrája kicsit éles, de az ellenfeleknél van egy-egy színhiány 🡪 nem bridzshiba, ÉD is a 4pikkben várható eredményt kapja.
   2. …mert benne is volt mindig is. Észak kontrája érthetetlen, ütéstelen lappal hetes pikkel (ötöt ígért) és sikén aduval adta le 🡪 hazárdjáték, neki nem jár kártérítés az 5h = és az 5h\* = közötti kárért. A szabálytalanság nélkül várható eredmény: +420, 0 IMP; a szabálytalanság után várható eredmény: -450, -13 IMP; saját hazárdjátéka miatt elért eredmény: -650, -14 IMP. ÉD -1 IMP-t kap a partira.
   3. …mert észak pikkel indul, és ez megtömi a partit. 🡪 teljesen normális indulás, nem bridzshiba az összeemelt színnel indulni, sőt, 4pikkben várható eredmény.
   4. …mert ÉD borzalmasan játssza az ellenjátékot. 🡪bridzshiba, de nem rendkívül súlyos, ÉD a 4pikkben várható eredményt kapja. (Ennek azért lehetnek fokozatai, de az általános borzalmas ellenjáték még nem rendkívül súlyos hiba).
   5. …mert Észak a pikk AK helyett az asztal első licitált színében a dubló dámával indul, így a pikk ütésük elveszik. 🡪 nagyon közel van a rendkívül súlyos hibához, szerintem az is. A szabálytalanság nélkül várható eredmény: +420, 0 IMP; a szabálytalanság után várható eredmény: +100, -8 IMP; saját súlyos hibája miatt elért eredmény: -650, -14 IMP. ÉD -6 IMP-t kap a partira.
   6. …mert Észak színvétést követ el 🡪 rendkívül súlyos hiba, mint az előbb.
2. Észak kontrázik, a felvétel csak egyet bukik…
   1. …mert ennyi van benne 🡪ÉD-nek is a 4pikkben várható eredmény
   2. …mert borzalmas ellenjátékkal ÉD két ütést beletöm 🡪 van az a szint, amitől már rendkívül súlyos tud lenni ez a hiba, de a borzalmas ellenjáték még nem az – 4pikkben a várható eredmény.
   3. …mert ÉD borzalmas ellenjáték közben kétszer dob-lopot is hív 🡪 rendkívül súlyos hiba. A szabálytalanság nélkül várható eredmény: +420, 0 IMP; a szabálytalanság után várható eredmény: +500,+2 IMP; saját hibájuk miatt elért eredmény: +100, -8 IMP. ÉD saját hibája -10 IMP-t ér, így -8 IMP-t kapnak a partira (asztalnál elért eredmény).
3. Észak 5pikket mond…
   1. …ami egyet bukik a rossz aduelosztás miatt. 🡪 nem bridzshiba, 4pikk = ÉD-nek is.
   2. …amit megkontráznak, és négyet bukik 🡪 elég súlyos bridzshiba, de rendkívül-e? Ha igen, akkor a szabálytalanság nélkül várható eredmény: +420, 0 IMP; a szabálytalanság után várható eredmény: +50, -9 IMP; saját hibája miatt elért eredmény: -800, -15 IMP. ÉD -6 IMP-t kap a partira.
4. Észak passzol, dél is passzol, az 5kőr bukik hármat…
   1. …északnál adu AJT9, délnél két külső ász volt 🡪súlyos hiba nem kontrázni, de vajon rendkívül súlyos-e? Ha igen, akkor: a szabálytalanság nélkül várható eredmény: +420, 0 IMP; a szabálytalanság után várható eredmény: +500, +2 IMP; saját hibájuk miatt elért eredmény: +150, -7 IMP. ÉD saját hibája -9 IMP-t ér, így -7 IMP-t kapnak a partira.
   2. …de senkinél nem volt olyan lap, amiből ez látszott volna, mert KNy-nak tükörlapja van. 🡪 nem súlyos hiba, 4pikkben a várható eredmény.